CELEX: 62012CA0434
Language: el
Date: 2013-09-12 00:00:00
Title: Υπόθεση C-434/12: Απόφαση του Δικαστηρίου (έκτο τμήμα) της 12ης Σεπτεμβρίου 2013 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — Slancheva sila EOOD κατά Izpalnitelen direktor na Darzhaven fond Zemedelie Razplashtatelna agentsia [Κοινή γεωργική πολιτική — ΕΓΤΑΑ — Κανονισμός (ΕΕ) αριθ. 65/2011 — Στήριξη της αγροτικής ανάπτυξης — Στήριξη της δημιουργίας και ανάπτυξης πολύ μικρών επιχειρήσεων — Έννοια της φράσης «προϋποθέσεις που έχουν δημιουργηθεί τεχνητά» — Καταχρηστικές πρακτικές — Αποδεικτικά στοιχεία]

9.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 325/7
            
         Απόφαση του Δικαστηρίου (έκτο τμήμα) της 12ης Σεπτεμβρίου 2013 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — Slancheva sila EOOD κατά Izpalnitelen direktor na Darzhaven fond Zemedelie Razplashtatelna agentsia
   (Υπόθεση C-434/12) (1)
   
   (Κοινή γεωργική πολιτική - ΕΓΤΑΑ - Κανονισμός (ΕΕ) αριθ. 65/2011 - Στήριξη της αγροτικής ανάπτυξης - Στήριξη της δημιουργίας και ανάπτυξης πολύ μικρών επιχειρήσεων - Έννοια της φράσης «προϋποθέσεις που έχουν δημιουργηθεί τεχνητά» - Καταχρηστικές πρακτικές - Αποδεικτικά στοιχεία)
   2013/C 325/10
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia-grad
   
      Διάδικοι στην υπόθεση της κύριας δίκης
   
   Slancheva sila EOOD
   
      κατά
   
   Izpalnitelen direktor na Darzhaven fond Zemedelie Razplashtatelna agentsia
   
      Αντικείμενο
   
   Αίτηση προδικαστικής απόφασης — Administrativen sad Sofia-grad — Ερμηνεία του άρθρου 4, παράγραφος 8, του κανονισμού (ΕΕ) 65/2011 της Επιτροπής, της 27ης Ιανουαρίου 2011, για τη θέσπιση λεπτομερών κανόνων εφαρμογής του κανονισμού (ΕΚ) 1698/2005 του Συμβουλίου όσον αφορά την εφαρμογή διαδικασιών ελέγχου καθώς και την πολλαπλή συμμόρφωση σε σχέση με μέτρα στήριξης της αγροτικής ανάπτυξης (ΕΕ L 25, σ. 8) — Στήριξη της αγροτικής ανάπτυξης — Έννοια της φράσης «προϋποθέσεις που έχουν δημιουργηθεί τεχνητά» — Συμβατό της νομολογίας των εθνικών δικαστηρίων κατά την οποία απαιτείται για μεν τη διαπίστωση της ύπαρξης «προϋποθέσεων που έχουν δημιουργηθεί τεχνητά» η ύπαρξη νομικού δεσμού μεταξύ των αιτούντων τη χορήγηση ενίσχυσης, για δε την εφαρμογή του άρθρου 4, παράγραφος 8, του κανονισμού (ΕΕ) 65/2011 η σωρευτική συνδρομή τριών προϋποθέσεων — Υποβολή αιτήσεων χορήγησης ενίσχυσης από διαφορετικά πρόσωπα, τα οποία έχουν ουσιαστικό σύνδεσμο μεταξύ τους και χρησιμοποιούν γειτονικά αυτοτελή οικόπεδα, τα οποία προηγουμένως αποτελούσαν ενιαίο οικόπεδο — Ανάγκη απόδειξης της ύπαρξης εσκεμμένου συντονισμού μεταξύ των αιτούντων την ενίσχυση και/ή τρίτων που να αποσκοπεί στην αποκόμιση οφέλους — Κριτήρια εξακρίβωσης του οφέλους κατά το άρθρο 4, παράγραφος 8, του κανονισμού (ΕΕ) 65/2011
   
      Διατακτικό
   
   
               1)
            
            
               Το άρθρο 4, παράγραφος 8, του κανονισμού (ΕΕ) 65/2011 της Επιτροπής, της 27ης Ιανουαρίου 2011, για τη θέσπιση λεπτομερών κανόνων εφαρμογής του κανονισμού (ΕΚ) 1698/2005 του Συμβουλίου όσον αφορά την εφαρμογή διαδικασιών ελέγχου καθώς και την πολλαπλή συμμόρφωση σε σχέση με μέτρα στήριξης της αγροτικής ανάπτυξης, έχει την έννοια ότι, για να συντρέχουν οι προϋποθέσεις εφαρμογής του, απαιτείται η παρουσία ενός αντικειμενικού και ενός υποκειμενικού στοιχείου. Όσον αφορά το πρώτο από τα στοιχεία αυτά, εναπόκειται στο αιτούν δικαστήριο να αξιολογήσει τις αντικειμενικές περιστάσεις της συγκεκριμένης περίπτωσης από τις οποίες μπορεί να συναχθεί ότι δεν είναι δυνατή η επίτευξη των σκοπών που επιδιώκει το καθεστώς στήριξης του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ). Όσον αφορά το δεύτερο στοιχείο, εναπόκειται στο αιτούν δικαστήριο να εκτιμήσει τα αντικειμενικά αποδεικτικά στοιχεία από τα οποία μπορεί να συναχθεί ότι ο αιτών την καταβολή ενίσχυσης στο πλαίσιο του καθεστώτος στήριξης του ΕΓΤΑΑ, δημιουργώντας τεχνητά τις απαιτούμενες για την καταβολή αυτή προϋποθέσεις, είχε ως μόνο σκοπό να αποκομίσει οφέλη αντίθετα προς τους στόχους του καθεστώτος αυτού. Συναφώς το αιτούν δικαστήριο μπορεί να βασιστεί όχι μόνο σε στοιχεία όπως η νομική, οικονομική και/ή προσωπική σχέση μεταξύ των προσώπων που εμπλέκονται σε παρόμοια επενδυτικά σχέδια, αλλά και σε ενδείξεις για την ύπαρξη εσκεμμένου συντονισμού μεταξύ των προσώπων αυτών.
            
         
               2)
            
            
               Το άρθρο 4, παράγραφος 8, του κανονισμού 65/2011 έχει την έννοια ότι αντιβαίνει στη διάταξη αυτή η απόρριψη της αίτησης καταβολής ενίσχυσης που υποβάλλεται στο πλαίσιο του καθεστώτος στήριξης του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), αν ο μόνος λόγος για την απόρριψη είναι ότι το επενδυτικό σχέδιο για το οποίο ζητείται η ενίσχυση δεν έχει λειτουργική αυτονομία ή ότι υπάρχει νομικός δεσμός μεταξύ των αιτούντων την καταβολή τέτοιας ενίσχυσης, χωρίς να έχουν ληφθεί υπόψη τα λοιπά αντικειμενικά στοιχεία της συγκεκριμένης περίπτωσης.
            
         
      (1)  ΕΕ C 366 της 24.11.2012.